- Jeg syntes at det er helt iorden af politiet. At bruge så mange mænd og hunde er flot. De ved jo godt at man ikke ville få det store udbytte men har forhåbentlig fået skræmt nogle til at tage stoffer, for det ødelægger en senere i livet.

Sådan skriver nationens! Lars S. i en af de kommentarer politiets 40-mand store narkorazzia på Kalundborg Gymnasium i tirsdag har fået.

Lars tilhører det mindretal af debattører, der synes, at det er fornuftigt at lave den slags præventive indsatser. De fleste mener, at aktionen - der gav et par jointskodder, en klump hash og en pose med en 'lille smule hvidt pulver' var alt for voldsom. MortenS skriver i et læserbrev til Ekstra Bladet:

- Stop nu for helvede med at kalde cannabis for narko. Når det ikke er mere end de meget begrænsede mængder i nævner i artiklen om politiets razzia på gymnasiet i Kalundborg(Ekstra Bladet5. februar), så er det under al kritik, at I bruger ordet narkorazzia.

Den personlige frihed

- Som kritisk avis burde i hellere stille spørgsmål til om det er den rette måde at tackle ’problemet’ på. Er det virkelig i orden at 40 politifolk genner alle elever sammen i skolens kantine, og derefter ransager de uskyldige menneskers tasker og kun finder ’små mængder hash og en pose med en lille smule af noget hvidt pulver’.

- Selvfølgelig er cannabis ikke en del af skolegangen og helst skal nydes i privaten, men er politistats-metoder virkelig midlet mod dette ret lille udbytte? Dette er under al kritik for den personlige frihed og i burde være på barrikaderne for borgernes frihedsrettigheder, skriver Morten, mens andre peger på, at der er steder, der trænger mere til razzia. palle.olsen skriver f.ex. på TV2Øst's Facebook:

Mottalavej

- 40 mand og hunde om at finde skodder og en enkelt ryger? Rent til grin for vores skattepenge !!! de må føle sig godt til grin de betjente...

- Hvad med at sende 40 mand med hunde, op på Motalavej i Korsør i stedet for at jagte skole elever... Det er der mere logik i, skriver palle, og henviser til de bande-problemer, der har været med en lille gruppe unge i Korsør:

Sandholmlejren

- Det er sjovt nok ikke et problem at lave en kollektiv ransagelse af et helt gymnasium, men at gøre det samme med Sandholmlejren, der sætter de åbenbart grænsen, lyder det fra nationens! TROLLL, der kan huske, at Nordsjællands Politi afviste at tage til Sandholmlejren for at hente en stjålet iPhone. Lambi D. er enig:

- Ransagning af helt gymnasie samt uskyldiges ejendom ingen problem. Ransagning af asylcenter, hvor der bevisligt er tyvekoster, uha nej det er krænkende......??

Men hvad mener du? Er det OK at politiet laver præventive razziaer?

En af eleverne på gymnasiet, slendyatemysocks, beskriver sin version af razziaen på reddit.com således:

- Det mest irriterende ved razziaen var den varme, klamme og fugtige kantine. 500 elever i en lille kantine, og 200 i samlingssalen. Der blev åbnet en dør på et tidspunkt, men det var ikke nær nok til at gøre det behageligt for os der sad der. Vi måtte ikke engang tage vores høretelefoner med så vi kunne høre musik... Belastende..